ขอคำแนะนำหน่อยค่ะ เมื่อวานมีอะไรกับแฟนตอนแรกป้องกันโดยสวมถุงยางอนามัย แล้วไม่นานแฟนเขาแอบเอาถุงออกละมีอะไรโดยไม่ใส่ถุง พอเกือบจะเสร็จเขาก็ใส่ถุงอีก จนเสร็จกิจกรรม ฉันตำนิเเฟน คือเครียดมากกลัวจะตั้งครรภ์คิดว่าจะกินยาคุมฉุกเฉินควรจะกินดีไหม เพราะฉันเคยกินมาหลายรอบแล้วเพราะยานี้มีผลข้างเคียงเยอะเลยไม่อยากกิน ถ้าไม่จำเป็นก็ไม่อยากกิน แต่ก็ไม่รู้จะทำไง เลยอยากปรึกษาหน่อยค่ะ
สวัสดีค่ะ Justin,การใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% ส่วนการสอดใส่อวัยวะเพศชายโดยไม่ใส่ถุงยางอนามัยนั้น หากมีการหลัง่น้ำอสุจิไปก่อนหน้านั้นแล้ว ก็มีโอกาสที่อสุจิจะตกค้างอยู่ในท่อปัสสาวะและปนออกมากับน้ำหล่อลื่นได้ โอกาสที่จะตั้งครรภ์จึงมีได้หากยังไม่พร้อมที่จะตั้งครรภ์ อาจจำเป็นต้องกินยาคุมฉุกเฉินค่ะ อย่างไรก็ตาม ยาคุมฉุกเฉิน ก็ไม่สามารถช่วยป้องกันการตั้งครรภ์ได้ 100%หากมีเพศสัมพันธ์บ่อยครั้ง ควรใช้วิธีคุมกำเนิดที่มีประสิทธิภาพสูงกว่าถุงยางอนามัยและยาคุมฉุกเฉิน เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น